11/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/253

Resolución do 21 de outubro de 2011, da Xefatura Territorial da Coruña, polo que se somete a información pública a petición de autorización da instalación eléctrica no concello das Pontes de García Rodríguez (expediente IN407A 2011/253). Para os efectos previstos na Lei 54/1997 do 27 de novembro (B. O. E. n.° 285), do sector eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: Distribuidora Eléctrica Niebla, S. L. e Endesa Distribución Eléctrica, S. L. Domicilio social: Avda. Linares Rivas, 44-21 C, 15005 A Coruña, e Avda. Paralelo, 51, 8.004 Barcelona Domicilio a efectos de notificacións: rúa Cubelos, 21-baixo D, Perillo, 15008 Oleiros (A Coruña), e apartado de Correos n.° 35, 24400 Ponferrada (León). Denominación: cambio de punto fronteira entre ENDESA DISTRIBUCIÓN e DISTRIBUIDORA ELECTRICA NIEBLA. Situación: concello das Pontes de García Rodríguez. Características técnicas: Cambio de ubicación do punto fronteira entre Endesa Distribución, S. L. e Distribuidora Eléctrica Niebla, S. L. coa instalación dun centro de seccionamento e modificacións en liña a 20 kV procedente da subestación O Tesouro. O centro de seccionamento instalarase nunha caseta prefabricada (coordenadas UTM, X:588.826, Y:4.812.011), repartida en dous habitáculos independentes para cada compañía, formado polos seguintes compoñentes: • Na parte correspondente a Endesa Distribución, S. L., composto por cela de seccionamento de chegada da LAT 20 kV da subestación do Tesouro, cela de liña de saída da LAT 20 kV cara Espiñaredo, e cela de seccionamento para a parte de Distribuidora Eléctrica Niebla, S. L. • Na parte correspondente a Distribuidora Eléctrica Niebla, S. L., composto por cela de seccionamento para a parte de Endesa Distribución, S. L., cela de protección, cela de medida, cela de remonte, cela de liña de saída da LAT 20 kV cara Saa, e cela de liña de saída de reserva. A ubicación do novo centro realizarase nas inmediacións do apoio de derivación das liñas O Tesouro-Saa e O Tesouro-Espiñaredo, pertencente á liña a 20 kV procedente da subestación do Tesouro, de titularidade de Endesa Distribución, S. L., do que derivan dous circuítos, un o antigo punto fronteira de Saa e outro a zona de Espiñaredo, de titularidade de Endesa Distribución, S. L., proxectándose realizar a substitución de dito apoio existente por dous apoios metálicos de celosía independentes, un para cada compañía distribuidora, modificándose a citada liña da seguinte maneira: • No primeiro apoio tipo C-4500-20, que será de titularidade de Endesa Distribución, S. L., recibirase un circuíto aéreo en conductor LA-56 cun vano de 71,65 m de lonxitude procedente da subestación do Tesouro, realizándose un paso aéreo-soterrado de onde sairá unha liña soterrada a 20 kV cunha lonxitude de 14 m, con conductor tipo RHZ1-20L-18/30 kV 3x240 mm 2 Al, con final no centro de seccionamento, do cal sairá un circuíto soterrado cara Espiñaredo, realizándose paso aereo-soterrado e saída en aéreo desde o mesmo apoio con conductor LA-56 cara Espiñaredo cun vano de lonxitude 116,7 m. • No segundo apoio tipo C-4500-20, que será de titularidade de Distribuidora Eléctrica Niebla, S. L., recibirase unha liña soterrada a 20 kV cunha lonxitude de 15,5 m, con conductor tipo RHZ1-2OL-18/30 kV 3x240 mm 2 Al, con orixe no centro de seccionamento, instalarase un paso aéreo-soterrado e sairá un circuíto aéreo con vano de 67,27 m de lonxitude en conductor LA-110 con destino a Saa. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sito no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 21 de outubro de 2011 A xefa territorial Tristana Moraleja Gómez